

ข้อมูลเกี่ยวกับชนเผ่าในพื้นที่ตำบลเสริมกลาง หมู่บ้านโป่งน้ำร้อน หมู่ที่ 1 ตำบลเสริมกลาง เป็นหมู่บ้านที่มีชาวเผ่า ปกาเกอะญอ อาศัยอยู่เป็นส่วนใหญ่ ชาว ปกาเกอะญอ ที่นี่อยู่ร่วมกับวิถีชุมชนท่องเที่ยว OTOP นวัตวิถี เช่น นำเสนอสินค้าและวัฒนธรรมประจำเผ่า (ผ้าทอ ฯลฯ) เป็นส่วนหนึ่งของวิถีท้องถิ่นที่เปิดให้ผู้มาเยือนเห็นและเรียนรู้ ประวัติการตั้งถิ่นฐานและชนชาติพื้นเมือง (ตามประวัติท้องถิ่น )จากแหล่งข้อมูล “ข้อมูลทั่วไปอำเภอเสริมงาม” 
เดิมในพื้นที่เมืองเสริม (รวมถึงพื้นที่ที่ตอนหลังกลายเป็นอำเภอ/ตำบล) มีชนชาติที่ตั้งถิ่นฐานก่อน ได้แก่ ลั๊วะ และมีบางแหล่งกล่าวถึง “ชาวยอง” หรือ “ชาวลื้อ” ก็อาจเคยอยู่ก่อน แต่ข้อมูลยังไม่ชัดว่าเผ่าไหนเข้ามาก่อนกันแน่ ต่อมามี “คนไต” หรือ “คนไทย” อพยพมาจากแคว้นหนองแส (เมืองยู เมืองยอง ซึ่งอยู่ทางตอนใต้ของประเทศจีน) เนื่องจาก ถูกจีนรุกราน แล้วอพยพถอยร่นเข้ามาตั้งถิ่นฐานในพื้นที่เมืองเสริม ซึ่งมีผู้อยู่อาศัยพื้นเมืองเดิมอยู่แล้ว จนกระทั่งกลายเป็นกลืนเผ่าเก่า (ลั๊วะ / ยอง) เข้าไปภายใต้ประชากรใหม่ มีการเล่าว่าจำนวนประชากรเริ่มเพิ่มขึ้น มีผู้นำปกครอง มี “เจ้าพระยา” เมืองเสริม และมีการจัดตั้งเมือง “เมืองเสริม” ตามแม่น้ำแม่เสริม คือชื่อเมืองที่ตั้งขึ้นตามสภาพภูมิประเทศที่มีแม่น้ำแม่เสริมอยู่กลางพื้นที่ วิถีชีวิต / การอยู่ร่วมกันของชนเผ่า ชาวปกาเกอะญอในโป่งน้ำร้อนยังคงมีวิถีชีวิตที่ค่อนข้างใกล้ชิดกับป่า มีทั้งการทำเกษตรแบบพื้นบ้าน ผสมกับการใช้งานป่า และการสืบสานศิลปวัฒนธรรม เฉพาะของเผ่า เช่นทอผ้า ฯลฯ ในหมู่บ้านโป่งน้ำร้อน มีการพัฒนาให้เป็นชุมชนท่องเที่ยว OTOP นวัตวิถี เพื่อเปิดเผยวิถีชีวิตเผ่าให้ผู้คนนอกได้เรียนรู้และแลกเปลี่ยน โดยใช้จุดเด่นทางธรรมชาติ เช่น บ่อน้ำร้อน และแหล่งท่องเที่ยวธรรมชาติอื่น ๆ เป็นจุดดึงดูด 
อาชีพของชนเผ่ากะเหรี่ยง

  		กะเหรี่ยง หรือ “ ปกากะญอ” ขึ้นชื่อว่าเป็นชนเผ่าที่รักความสันโดษ อยู่อย่างเงียบ ๆ ชอบใช้ชีวิตอยู่กับป่าไม้ลำเนาไพร ยึดถืออาชีพที่เป็นอิสระ กะเหรียงดั้งเดิมส่วนใหญ่จะประกอบอาชีพทำไร่ ทำนา อยู่ตามป่าตามเขา ปลูกพืชผักสวนครัวตามฤดูกาล กะเหรี่ยงจึงมีระบบเศรษฐกิจแบบเลี้ยงตนเอง ทำการเกษตรแบบไร่หมุนเวียน คือทำไร่ 1 ปี   แล้วปล่อยทิ้งไว้ 3 - 5 ปีเพื่อให้ดินคืนสภาพ แล้วจึงหวนกลับมาทำซ้ำที่เดิมอีก  ส่วนสัตว์เลี้ยงก็จะเลี้ยงไว้เพื่อเป็นอาหารมากกว่าการค้าขาย ใช้ชีวิตแบบพึ่งป่าพึ่งน้ำอาศัยอยู่รวมกันเป็นกลุ่มใหญ่ 
การเกษตรของชนเผ่ากะเหรี่ยง
                           การเกษตรใน อดีต
        	อาชีพการเกษตรเป็นอาชีพที่ชนเผ่ากะเหรี่ยงจะยึดเป็นอาชีพหลัก เช่น การทำไร่ ทำนา สมัยก่อนจะชอบทำไร่เลื่อนลอย แต่ภายหลังหันมาดำนา โดยใช้ช้างเป็นเครื่องมือบุกเบิก นอกจากทำนา ทำไร่แล้ว ยังปลูกพืชผักสวนครัวเอาไว้กินเอง พืชที่นิยมปลูก เป็นจำพวก ถั่ว ข้าวโพด ขิง มะเขือ หัวหอม ผักประเภทต่าง ๆ นอกจากนี้ยังปลูกฝ้ายเอาไว้เองในครัวเรือน เพื่อถักทอเป็นเครื่องนุ่งห่ม บ้างก็ปลูกเพื่อส่งออกในตรลาดเพื่อมาเป็นเงินจุนเจือครอบครัว
           
 การเกษตรปัจจุบัน
   อาชีพการเกษตรของชนเผ่ากะเหรี่ยง เริ่มมีการเปลี่ยนแปลงจากอดีตที่เคยปลูกไว้กินไว้ใช้ แต่ภายหลังเริ่มมีการปลูกในปริมาณที่เพิ่มมากขึ้น เพื่อส่งออกในตลาด และนอกจากนี้ยังมีการเปลี่ยนแปลงทางด้านเทคโนโลยีทางการเกษตร อย่างเห็นได้อย่างชัดว่า สมัยก่อนจะใช้ควายในการไถนาเป็นหลัก แต่ปัจจุบันได้มีการใช้รถไถเดินตาม เข้ามาแทนที่ควาย ทำให้การเร่งที่จะเพิ่มผลผลิต ต้องผ่านกระบวนการแข่งขันทางการตลาดเพิ่มมากขึ้นในสังคมของชนเผ่ากะเหรี่ยง
การค้าขายของชนเผ่ากะเหรี่ยง
                        การค้าขายในอดีต 
       		การค้าขายของชนเผ่ากะเหรี่ยงในอดีตจะไม่มีการใช้เงินตรา ส่วนใหญ่จะเป็นการแลกเปลี่ยนสินค้า คือ เมื่อล่าสัตว์หรือหาของป่าได้    ก็จะนำไปแลกเปลี่ยนกับสิ่งของเครื่องใช้ในเมือง หรือแลกเปลี่ยนกันเอง อยู่ที่ความพอใจ และการตกลงกันระหว่างสองฝ่าย 
            การค้าขาย ปัจจุบัน 
         		เมื่อเวลาผ่านยุคสมัยเปลี่ยนไป ทำให้มีการค้าขายโดยใช้เงินตราเป็นสื่อกลางในการแลกเปลี่ยน แทนที่จะเป็นสิ่งของเหมือนดังเช่นสมัยก่อน และในปัจจุบันจะพบว่า มีบางส่วนที่ทำการค้าขายขนาดย่อมภายในหมู่บ้านของตนเอง
การรับจ้างใน อดีต 
       		ไม่มีการรับจ้างแต่จะเป็นการช่วยเหลือกันมากกว่า โดยภาษา ปกากะญอ   เรียกว่า “มาเด๊าะมากะ” หมายความว่า การลงแขก ซึ่งลักษณะจะเป็นแบบการเวียนกันในบ้านแต่ละหลัง ซึ่งเมื่อบ้านหลังแรกทำงานบ้านอื่น ๆ ก็จะมาช่วยกัน และผลัดเปลี่ยนกันไปจนครบทุกบ้าน การตอบแทนก็จะเป็นข้าว อาหาร ที่นำมาเลี้ยงสู่กัน
การรับจ้าง ปัจจุบัน 
        		เป็นการทำงานรับจ้างแบบขายแรงงาน คือ การทำงานจะต้องมีการจ้างวานกัน และได้รับค่าตอบแทนเป็นเงิน ตามกาลเวลาที่เปลี่ยนไป


การเลี้ยงสัตว์ใน อดีต
        		จะนิยมเลี้ยงสัตว์จำพวกเป็ด ไก่ สุกร เพื่อนำมาเป็นอาหาร โค กระบือ นำมาใช้ไถนา และช้าง นำมาใช้ในงานลากไม้ซุง นอกจากนั้นแล้วสัตว์ชนิดต่าง ๆ ยังถูกนำมาใช้ในงานพิธีต่าง ๆ ด้วย เช่น งานแต่งงาน ก็จะมีการฆ่าหมูเลี้ยงแขก เป็นต้น 
การเลี้ยงสัตว์ ปัจจุบัน
        		แรงงานสัตว์ถูกนำมาใช้ในเชิงธุรกิจการท่องเที่ยวมากขึ้น เช่น ช้าง ก็จะเป็นการนำมาใช้ในการทำทัวร์ โดยการนำนักท่องเที่ยวขึ้นหลัง และเดินชมธรรมชาติ ชมวิว ตามป่าเขา เป็ด ไก่ สุกร ก็มีการเลี้ยงเพื่อส่งเข้าโรงฆ่าสัตว์ และนำเนื้อที่ได้มาขายให้กับนักท่องเที่ยวเป็นหลัก
การแต่งกายของชนเผ่ากะเหรี่ยง 

หญิงสาวสวมชุดขาว   หนุ่มเสื้อแดงสถานภาพโสด   แม่เฒ่ากะเหรี่ยงสะกอ   สมาชิกกะเหรี่ยงสะกอ
 		กะเหรี่ยงในประเทศไทยแบ่งออกเป็น 2 กลุ่มใหญ่ คือ กะเหรียงสะกอ กะเหรี่ยงโป และ อีก 2 กลุ่ม คือคะยา หรือบะเว และตองสู หรือพะโอ กะเหรี่ยงกลุ่มต่าง ๆ เหล่านี้มีวัฒนธรรมคล้ายคลึงกัน แต่การแต่งกายของแต่ละกลุ่มมีลักษณะเฉพาะของตนเองที่แตกต่างกันอย่างเห็นได้ชัด ฉะนั้น ลักษณะการแต่งกายจึงเป็นส่วนหนึ่ง ที่สามารถบ่งชี้ให้เห็นได้ชัดเจนถึงเอกลักษณ์ของกะเหรี่ยงแต่ละที่ แต่ละกลุ่ม
 		ปัจจุบันกลุ่มกะเหรี่ยงที่ยังคงสวมใส่เครื่องแต่งกายประจำเผ่าในวิถีชีวิตปกติ       มีเพียงกลุ่มโป และสะกอเท่านั้น ส่วนกลุ่มคะยา และตองสูไม่สวมใส่ชุดประจำเผ่าในชีวิตประจำวันแล้ว กะเหรี่ยงแต่ละกลุ่ม นอกจากจะมีการแต่งกายที่แตกต่างกัน กะเหรี่ยงกลุ่มเดียวกันแต่อยู่ต่างพื้นที่ ก็มีลักษณะการแต่งกายไม่เหมือนกันด้วย

[image: ]ประเพณีของชนเผ่ากะเหรี่ยง 


กะเหรี่ยงเป็นพวกที่นับถือผีและวิญญาณบรรพบุรุษ โดยเชื่อว่าการเจ็บป่วยหรือเหตุการณ์ ต่างๆ ไม่ว่าร้ายหรือดี เกิดจากการกระทำของผี จะต้องทำพิธีเซ่นไหว้ หมอผีจะเป็นผู้ประ กอบพิธีกรรมโดยใช้หมู ไก่ และสุราที่ต้มเองเป็นเครื่องเซ่นไหว้ ปัจจุบัน มีกะเหรี่ยงจำนวน ไม่น้อยที่นับถือศาสนาพุทธ  แต่ประเพณีบางอย่างก็ยังถือปฏิบัติมาจนถึงทุกวันนี้
องค์การบริหารส่วนตำบลเสริมงาม ได้รับการประกาศจัดตั้งเป็นองค์การบริหารส่วนตำบลเสริมงาม โดยประกาศกระทรวงมหาดไทย เรื่อง จัดตั้งองค์การบริหารส่วนตำบล ประกาศ ณ วันที่ 23 กุมภาพันธ์ พ.ศ.2540 และประกาศราชกิจจานุเบกษา ฉบับประกาศทั่วไป เล่มที่ 113 ตอนพิเศษ 52 ง ลงวันที่ 25 ธันวาคม พ.ศ.2539

